CELEX: 62021CN0433
Language: mt
Date: 2021-07-16 00:00:00
Title: Kawża C-433/21: Talba għal deċiżjoni preliminari mressqa mill-Corte suprema di cassazione (l-Italja) fis-16 ta’ Lulju 2021 – Agenzia delle Entrate vs Contship Italia SpA

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/4
            
         
      Talba għal deċiżjoni preliminari mressqa mill-Corte suprema di cassazione (l-Italja) fis-16 ta’ Lulju 2021 – Agenzia delle Entrate vs Contship Italia SpA
      (Kawża C-433/21)
      (2021/C 422/05)
      Lingwa tal-kawża: it-Taljan
      
         Qorti tar-rinviju
      
      Corte suprema di cassazione
      
         Partijiet fil-kawża prinċipali
      
      
         Rikorrent: Agenzia delle Entrate
      
         Konvenut: Contship Italia SpA
      
         Domanda preliminari
      
      L-Artikoli 18 (li kien l-Artikolu 12 TKE) u 49 (ex Artikolu 43 TKE) tat-TFUE jipprekludu dispożizzjoni nazzjonali li, bħall-Artikolu 30(1)(5) tal-Liġi tat-23 ta’ Diċembru 1994, Nru 724, fil-verżjoni, applikabbli ratione temporis, qabel l-emendi magħmula bil-Liġi tas-27 ta’ Diċembru 2006, Nru 296, teskludi mis-sistema fiskali kontra l-evażjoni tal-kumpanniji li ma joperawx – ibbażata fuq l-iffissar ta’ standards minimi ta’ dħul u ta’ profitti, marbuta mal-valur ta’ assi determinati tal-kumpannija, li n-nuqqas ta’ sodisfazzjon tagħhom huwa indikazzjoni tan-natura mhux operattiva tal-kumpannija u jinvolvi d-determinazzjoni tad-dħul taxxabbli b’mod preżunt – biss lill-kumpanniji u lill-entitajiet li l-ishma tagħhom huma nnegozjati fi swieq irregolati Taljani u mhux ukoll lill-kumpanniji u lill-entitajiet li l-ishma tagħhom huma nnegozjati fi swieq irregolati f’pajjiżi barranin, kif ukoll lill-kumpanniji li jikkontrollaw jew li huma kkontrollati, anki indirettament, mill-istess kumpanniji u entitajiet ikkwotati?